
Жамият ва дунё тобора мураккаб ва ранг-баранг булиб бормокда, бу 
баркарор ривожланиш учун турли фикрларни хисобга олиш, ижтимоий 
ахамиятга эга муаммоларни хал килишда турли гурухлар вакилларини жалб 
килиш зарурлигини англатади. Бизга турли хил ижтимоий гурухлар 
вакилларига узини намоён килиш, уз потенциалини очиб бериш - узларининг 
ва бутун жамиятнинг ҳаёт сифатини ўзгартиришга ёрдам берадиган 
намуналар керак дейди Рыбаков Хайрия Фонд [1] раҳбари Екатерина 
Рыбакова 

Бугунги кунда замонавий бошқарув тизимини аёлларсиз тасаввур 
қилиб бўлмайди. Аёллар бошқарув жараёнига янгилик, ракобат ва ижодий 
ғоялар киритади. 

Етакчи аёллар мавзуси кундан кунга долзарб бўлмоқда ва кўплаб 
издошлар тупламокда. Отапа Тһогпёоп халқаро аудит, солиқ ва консалтинг 
хизматларини кўрсатувчи ташкилот 15 йиллик тадқиқот натижаларини 
тақдим этди. [2] Ҳисобот натижаларига кўра 2004-2020 йиллар давомида 
дунёда компаниялар бошқарувида юқори лавозимларни эгаллаган аёллар 
улуши 10 фоизга ошган. 

Ўзбекистон Республикаси Президентининг 2022 йил 21 декабрь ПФ- 
269-сон “Янги Ўзбекистон маъмурий ислоҳотларини амалга ошириш чора- 
тадбирлари тўғрисида” ги фармони билан 2023 йил 1 январдан бошлаб 
мустақил фаолият юритувчи республика ижро этувчи ҳокимият 
органларининг сонини 61 тадан 28 тагача, шу жумладан вазирликлар сонини 
25 тадан 21 тагача қисқартирилди, вазирлик, идора ва бошқа ташкилотларда 
раҳбар ва масъул лавозимларга кадрлар тайинлаш ҳамда республика ижро 
этувчи ва ҳокимият органининг раҳбар ва ходимларнинг фаолият 
самарадорлиги ва натижадорлигини баҳолаш мезонлари ҳамда иш 
кўрсаткичлари (индикаторлари) белгилаш [3] бўйича топшириқлар берилди. 

Албатта бу жараёнда замонавий раҳбар — етакчи аёллар ўрни катта. 


Яратилаётган шароитлар бугунги кунда аёл-қизларга ўз устида мунтазам 

ишлаш, доимий ривожланиш ва касбий усиш учун катта имкониятлари 
яратади. 

Хар бир ташкилотда самарадорликни таъминловчи рахбар ва етакчи 
ходимлар мавжуд. Етакчи (Іеайег) — жамоани муайян бир мақсадга 
йӱналтирувчи, мотивация қилувчи шахс. Кӱп холларда етакчилик 
ўринларини бугун аёллар самарали эгаллаб келмоқдалар. Етакчилик кўникма 
ва тажрибалари ҳаёт давомида шакллантирилади 
ва ривожлантирилади. Шуни айтиб ўтиш лозимки етакчилик қобилиятлари 
эркак ва аёлларда турли намоён бўлади. Таҳлил шуни кўрсатадики эркак ва 
аёллар одатда бутунлай фарқли етакчилик услублардан фойдаланадилар. 

Кўп холларда етакчи сифатида аёллар: 

- либерал бошқарув стратегиясини олдига сурадилар; 

- Уз яқинлари, ҳамкасблари ва кул остидагиларга ўрнак бўлишга 
интиладилар, жамоани мақсадга йуналишида мотивация қиладилар ва 
рағбатлантирадилар; 

- белгиланган вазифаларни Уз вақтида бажаришга бошқарув 
масалаларини коллегиал ечишга, жамоа аъзолари ўртасида ҳамкорлик 
ришталарини куллаб-кувватлайдилар; 

- шахсий ривожланишга алоҳида эътибор берадилар. 

Бугунги кунда аёллар давлат фуқаролик бошқаруви ва тижорат 
фирмаларида эркаклар билан тенгма-тенг асосда ишлаб келмоқдалар. 
Аёлларга касбий нуқтаи назардан ҳеч қандай имтиёз берилмайди. Раҳбарлик 
лавозимларида аёллар сони ортиб боришига қарамай Европа мамлакатлари 
билан солиштирганда Ўзбекистон Республикасида аёллар етакчилиги анча 
секин ривожланмоқда. Иш берувчиларни кўпинча ишга қабул қилиш 
жараёнида аёлнинг профессионал кўникмалари билан эмас балки оилавий 
аҳволи фарзанд кўргани ва туғуруқ таътилига чикиб кетмаслиги тўғрисида 


маълумот оладилар. 

Хорижий амалиетда аёлларда етакчилик кўникмаларини 
ривожлантириш мақсадида кўплаб усуллар ва дастурлар қўлланилади. Мисол 
учун, катта компанияларда, аёллар етакчилик кўникмалари ривожлантириш 
учун ички корпоратив тренинглар кўлланилади. Ушбу дастурларни асосий 
мақсади бу ходимлар орасида етакчилик фазилатларини аниқлаш, 
ривожлантириш ва уларнинг салоҳиятини юзага чиқаришдир. Бошқа 
томондан бу каби тадбирлар натижасида ташкилотда ички кадрлар захираси 
яратилади. КЕС, Магз, Хоуапиз, АІсоп каби йирик халқаро брендларда аёллар 
учун алоҳида таълим дастурлари ишлайди. Масалан, КЕС компаниясида аёл 
ходимлар “Неагі Ге Реор!е” дастури орқали ўзларининг шахсий хайрия 
лойиҳаларини жорий этадилар ва ривожлантирадилар. 

МсКіпѕеу консалтинг компанияси хари йили аёллар учун (Хех! 
Сепегапоп Мотеп І еайегѕ (МО\МТ,) касбий маҳорат тренинглар ташкил 
этади. Тренинг доирасида аёлларга ахборот билан ишлаш, якуний мақсад ва 
вазифаларни белгилаш, етакчилик асослари ва амалиёти сирлари тўғрисида 
маълумот берилади. 

Сӱнгги йилларда халқаро бизнес мактаблар томонидан аёллар 
етакчилиги дастурлари жадал ривожланмоқда. Ел, Колумбия 
университетлари, Берлиндаги Европа менежмент ва технология мактаби 
(ЕЅМТ), ІМЅЕАР” ва бошка таниқли таълим марказлари аёлларда етакчилик 
кўникмаларини ривожлантириш ўқув дастурларини оммага такдим 
этмоқдалар. Мисол учун, Москва Сколково менежмент мактабининг “Еета|е 
Геадетв Оррогіштіеѕ апа \По|епе$$” дастурида тингловчи аёллар шахсий ва 
касбий стратегик режаларини тузиш, уларга эришиш ва янгиланиш, эмпатия, 
ижодкорликни ривожлантириш, ўз имкониятлари ва истакларини чуқур 
англаш, шахсий брендни шакллантириш каби кўникмалари 
ривожлантирадилар. 

Етакчилик кўникмаларини танловлар ва форумлар ишида иштирок 


этиш орқали ривожлантириш ҳам мумкин. Уларда иштирокчилар бошкалар 

билан тажриба алмашадилар, танловларда Уз лойиҳалари билан 
қатнашадилар, форумлар доирасидаги ташкил этиладиган тренингларда 
қатнашадилар ва маърузалар қиладилар. \Мотап Мо Майегв форуми [4] 
Россия компанияларда аёллар, уларни шахсий ва касбий ривожланиши учун 
яратилаётган имкониятларни баҳоловчи платформа. Форум 2015 йилдан бери 
ўтказилади ва уни якуни бўйича ташаббускор аёллар томонидан фан, таълим, 
ишлаб чиқариш, бизнес лойиҳаларини қўллаб қувватлаш бўйича таклифлар 
берилади. 

Раҳбар аёллар Ассамблеясининг “ХХІ аср етакчи аёли” форумида 
турли соҳа ва йӱналишлардаги ишлаб чиқариш ташкилот ва 
корхоналарининг аёл директорлари бизнес тренинглар ўтказадилар, тажриба 
алмашадилар ва тақдирланадилар. 2017 йилдан бери ташкил этиб 
келинаётган “Россия етакчилари”[5] Россия Федерация президенти дастури 
доирасида “Етакчи Аёллар” қаноти Уз фаолиятини олиб боради. Ушбу 
платформада фаол ҳаётий позицияга эга хотин-қизлар шахсий ка 
профессионал тажрибаси билан ўртоқлашадилар, янги танишлар 
орттирадилар ва ҳамкорликда ижтимойи-иқтисодий дастурлар ишлаб 
чиқадилар. 

Аёлларни касбий кўникмаларини ривожлантириш, малака ошириш ва 
тажриба алмашиш бўйича мақсадли дастурлар, уюшма ва бирлашмалар 
кўпаймоқда. СПоБа! У\Уотеп іп РК, “Россия шифокор аёллар бирлашмаси” 
“Ишбилармон аёллар” ва шулар каби жамоат ташкилотлари етакчи аёллар 
учун танловлар, ижтимоий аҳамиятга эга лойиҳаларни тақдимоти ташкил 
этмоқдалар. 

Ўзбекистонда охирги беш йил давомида “Ишбилармон аёллар” танлови 
ўтказилмоқда. Лойиҳа мамлакатимиз иқтисодиёти, кичик бизнес ва хусусий 
секторнинг ривожланишида тадбиркор ва фермер хотин-қизларнинг фаол 


иштирокини таъминлаш, юртимизда амалга оширилаётган ИЖТИМОИЙ- 

иқтисодий, сиёсий ислоҳотлар моҳиятини аёллар ўртасида кенг тарғиб 
қилишга қаратилган. 

Ўзбекистон Республикаси Вазирлар Маҳкамасининг 2022 йил 8 август 
437-сон қарори билан “Оқила аёллар” харакати ўз ишини бошлади. 
Ҳаракатнинг асосий мақсади - жамоатчиликка, энг аввало, ёшларга 
тарбиявий таъсир курсата оладиган обрӱ-эътиборли ва катта ҳаётий 
тажрибага эга бўлган, фаол ва ташаббускор аёлларнинг саъй-ҳаракатларини 
бирлаштириш орқали жамиятда янги маънавий макон яратишда хотин- 
қизларнинг фаоллигини қўллаб-кувватлаш, эзгу ғояларни сингдириш, 
фарзанд тарбияси, оила, хотин-қизлар маънавиятини юксалтириш 
ишларининг самарадорлигини оширишдан иборат. [6] 

2020 йилда бутун дунёда пандемия сабаб онлайн таълим жадал 
ривожланди. Шу даврда бир нечта онлайн таълим платформали аёллар 
алоҳида таълим дастурларини тақдим этди. Масалан, Сошгзега интернет 
таълим платформасида етакчи аёллар учун “Аёл киши раҳбар лавозимида: 
ижобий ўзгаришларга йуналтирувчи мотивациялар”[7] мавзусида 12 соатли 
текин ўкув курсларини ташкил этди. Унда муваффақиятли етакчи аёлларнинг 
ҳаёт стратегиялари, мақсад қўйиш, унга эришиш йўлларини мисоллар 
асосида ўргатилади. Курсни тингловчилари ўтиш учун инглиз тилини 
билиши шарт. Таешед.пе онлайн платформаси томонидан қисқа муддатли 
“Етакчи аёллар”[8] тренинг курси бола парваришдан сўнг профессионал 
фаолиятга қайтган оналар учун мўлжалланган. 

Аёлларни етакчилик кўникмаларини ривожлантириш борасида бугунги 
кунда кўнгилли (волонтерлик) ҳаракати кундан кунга муҳим ўрин эгаллаб 
бормоқда. Халқаро тажрибада кўнгилли ҳаракати ёрдамида етакчи аёллар 
оғир ҳаёт вазиятларга тушиб қолган инсонлар ва шу жумлада қийинчилик 
билан дуч келган хотин-қизларга хайрия ёрдамини кўрсатадилар. Мисол 


учун, Найробидаги Мотеп’ѕ Етроуегтепі Ргоргат[9] дастури хотин- 


қизларни ўқиш, ёзиш, ҳаётдаги кундалик муаммоларини ечиш бўйича 

шахсий куникмаларини шакллантирадилар. Шу каби дастурлар Хиндистон, 
Танзания, Марокаш ва бошка учинчи давлатларда ташкил этилган. Бу эса ўз 
навбатида аёлларни шахсий ва касбий кўникмалари ривожлантиришнинг 
яхши усули. 

Юқоридагиларни инобатга олиб, халқаро тажрибани таҳлил қилган 
холда аёллар етакчилиги кўникмаларини шакллантириш ва ривожлантириш 
учун бугунги кунда қуйидаги ижтимоий лойиҳаларни қўллаб-қувватлаш 
зарур: 

- фан ва таълим соҳасида – илм-фанни янада ривожлантириш учун ўз 
билим даражасини ошириш ва турли фанлар бўйича чукур билим олишни 
хоҳловчи аёллар учун қулай муҳит ва имкониятлар яратиш дастурлари; 

- ижтимоий фаолият соҳасида - ёш хотин-қизларнинг гендер 
тенгликларини таъминлаган холда янги мутахассислик ва касблар эгаллаш 
учун хохиш-истагини қўллаб-кувватлашга қаратилган дастурлар; 

- соғлиқни сақлаш ва тиббиёт соҳасида - аёллар ва оналар 
саломатлигини таъминлаш, соғлом турмуш тарзини оммалаштиришга 
қаратилган дастурлар; 

- соғлом оила соҳасида – ёш хотин-қизларнинг оила қуришга 
тайёргарлиги, оилавий қадриятларни сақлаш ва соғлом турмуш ҳамда бола 
тарбиясини шакллантириш дастурлари; 

- бизнес ва хизмат кўрсатиш соҳасида - аёлларни етакчилик 
кўникмаларини ривожлантириш учун кўнгилли ва волонтерлик дастурлар; 

- хавфсизликни таъминлаш соҳасида — оилавий низолар, аёллар ва 
болаларга нисбатан зўравонликни олдини олиш бўйича малакали ҳуқуқий 
ёрдам кўрсатиш, шу жумладан муаммоли вазиятларда психологик 
маслаҳатлар беришга қаратилган дастурлар; 

- мода ва гўзаллик соҳасида — аёлларнинг табиий гўзаллигини кашф 
этиш, шахсий имиджи, ўзига хослиги, ўз қиёфаси, брендини шакллантиришга 


қаратилган дастурлар; 

- оммавий ахборот воситалари, Интернет ва ІТ-технологиялар соҳасида 
— ёш қизларни ахборот технологиялари, дастурлаш, ижтимоий тармоқларда 
актив фаолият юритиш учун зарур шарт-шароитларни яратувчи дастурлар; 

- оналик ва болаликни муҳофаза қилиш соҳасида — ишлайдиган оналар, 
ҳомиладорлик ва туғиш таътилига чиқишни режалаштираётган аёллар учун 
қулай меҳнат шароитларини таъминлашга қаратилган дастурлар. 

Юкоридагиларни хулоса қилган холда шуни таъкидлаш лозимки, 
бугунги кунда жамиятда содир этилаётган ижтимоий-иқтисодий ўзгаришлар 
эркаклар ва аёлларга турлича таъсир кўрсатади, уларни оила, меҳнат жамоаси 
ва ён-атрофдагилар орасида ўрнини белгилайди. Ўзбекистонда аёлларга 
нисбатан ҳурмат ва эътиборни таъминлаш, гендер тенглигини қўллаб- 
қувватлаш, оила ва бизнесда аёллар етакчилигини ривожлантириш борасида 
амалга оширилаётган ишлар натижадорлигини ошириш учун ижтимоий 
институтлар мавқеини ошириш зарур. Уларда аёлларнинг шахсий ва касбий 
кўникмаларини шакллантириш ва ривожлантириш усулларини кўпайтириш 
зарур. Шунда қиз бола, аёл, оналарни глобал ва ҳаётий таҳдидлардан тўлиқ 
ҳимоя қила оламиз. 

